Хуан Кобос Уилкинс
Хармония

Превод от испански: Рада Панчовска, —

chitanka.info

Свежи лилии във вода. Майка ми

чете книгата на сър Артър за тайнство

на викториански магьоснички. Светлината

се оцветява с цвета на тези цветя, стаята —

докато прихваща коминът плахото идване на нощта —

диша като издутата гръд на червеношийка, и днес

когато, отминало време, пиша това,

още мога да сещам

как се разнасят в собствената си белота

привиденията, и крепкото спокойствие на онази ръка,

невидима и красива,

която отделяше от нас, като волани от газ

или парцали мъгла, цялото безпокойство, всичката болка,

онова застинало биене на криле, което е смъртта.

Хармония —

това е секретът —

срещу бялата крилата дама.

Само

хармония срещу смъртта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.